**Ministru kabineta noteikumu projekta**

“Grozījumi Ministru kabineta 2006. gada 12. decembra noteikumos Nr. 994

“Kārtība, kādā augstskolas un koledžas tiek finansētas no valsts budžeta līdzekļiem”” sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Izglītības un zinātnes ministrija (turpmāk – Ministrija) ir sagatavojusi Ministru kabineta noteikumu projektu “Grozījumi Ministru kabineta 2006. gada 12. decembra noteikumos Nr. 994 “Kārtība, kādā augstskolas un koledžas tiek finansētas no valsts budžeta līdzekļiem”” (turpmāk – noteikumu projekts) saskaņā ar:   1. Augstskolu likuma 52. panta pirmo daļu, kur noteikts, ka kārtību, kādā augstskolas un koledžas tiek finansētas no valsts budžeta līdzekļiem, nosaka Ministru kabinets. 2. Ministru kabineta 2017. gada 16. maija sēdes Nr. 25 protokola 30. paragrāfa 3. punkts, kurš nosaka Ministrijai noteikt jaunu otrā pīlāra finansējuma formulas sastāvdaļu, kas paredz papildu finansējumu augstskolām, kas īsteno studiju programmas pedagoģijā, atkarībā no tā, cik absolventu ir uzsākuši darba gaitas vai jau strādā izglītības iestādēs nākamajā mācību gadā pēc augstskolas absolvēšanas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd no vidēji 1000 pedagoģijas studiju programmu absolventiem tikai 350 – 400 uzsāk darbu skolās. Tas nozīmē to, ka jauno pedagogu sagatavošanai pieejamie ierobežotie resursi netiek izmantoti efektīvi un ir nepieciešams uzlabot jauno pedagogu iesaisti darbā izglītības iestādēs.  Lai ministrija varētu izpildīt valdības uzdevumu (Deklarācija par Māra Kučinska vadītā Ministru kabineta iecerēto darbību: “Veidosim sistēmu, lai par pedagogiem kļūtu zinošākie un mērķtiecīgākie cilvēki. Reorganizēsim jauno pedagogu sagatavošanas programmas pedagoģijas augstskolās, rūpīgi atlasot jaunos pedagogus, veidojot praksē balstītas mācības un nodrošinot profesionālo atbalstu skolās.”) un stiprināt skolotāju izglītību Latvijā, ir nepieciešams izveidot atbalsta rīkus, lai stimulētu efektīvu pedagogu sagatavošanu atbilstoši kompetencēs balstītas izglītības satura un izglītības darba tirgus prasībām. Tādējādi, ir nepieciešams ieviest jaunu otrā pīlāra jeb snieguma finansējuma formulas sastāvdaļu, kas paredz papildu finansējumu atkarībā no tā, cik absolventu ir uzsākuši darba gaitas vai turpina strādāt izglītības iestādēs nākamajā mācību gadā pēc augstskolas absolvēšanas.  Noteikumu projekta 3. punkts paredz papildināt noteikumus, nosakot kārtību, kādā augstskolām tiek piešķirts snieguma finansējums par tās absolvējušo pedagogu pedagoģiskā darba uzsākšanu pirmskolas, vispārējās, profesionālās (izņemot augstāko izglītības pakāpi), profesionālās tālākizglītības un pilnveides, profesionālās ievirzes un bērnu un jauniešu interešu izglītības iestādēs. Attiecīgās izglītības iestādes ir izvēlētas pamatojoties uz to, ka tieši darbam šajās iestādēs augstskolas gatavo pedagogus studiju programmās tematiskajā jomā “Izglītība” un citās studiju programmās, kuru absolventi iegūst pedagoģisko kvalifikāciju. Ar noteikumu projekta 3. punktu augstskolas tiks finansiāli stimulētas rūpīgāk atlasīt topošos studējošos pēc motivācijas un piemērotības, kā arī nodrošināt aktīvāku to pedagogu, kuri ir sagatavoti atbilstoši kompetencēs balstītas izglītības satura un izglītības darba tirgus prasībām iesaisti darbā skolās. Augstskolām šis finansējums tiks piešķirts pamatojoties uz aprēķinu, kurš ņem vērā to, cik liels skaits šis augstskolas absolventu - pedagogu ir uzsākuši darbu izglītības iestādēs, salīdzinājumā ar pārējām augstskolām, kuras tos gatavo. Piešķirtais finansējums ļaus izveidot finansēšanas instrumentu, ar kura palīdzību būs labāk iespējams atalgot augstskolas par tās sagatavoto pedagogu nonākšanu darba tirgū, tādējādi veicinot pedagoģijas studiju procesa ciešāku integrāciju ar tālākajām darba gaitām izglītības iestādēs. Lai gan svarīgs faktors, kurš ietekmē topošo pedagogu nokļūšanu darba tirgū ir atalgojums, augstskolām ir lielas iespējas ar tās rīcībā esošajiem instrumentiem ietekmēt tās sagatavoto absolventu nokļūšanu darba tirgū, gan caur īstenoto studiju programmu saturu, gan caur pasākumiem, kuri samazina studējošo atbirumu, kā arī ar uzlabojumiem topošo studējošo atlases procesa laikā.  Jaunais pedagogus atbalstošais snieguma finansējums ir finansēts, izveidojot jaunu Ministrijas budžeta apakšprogrammu 03.05.00 "Snieguma finansējums augstskolu stratēģisko mērķu īstenošanai". Šajā programmā finansējums tiek nodrošināts, veicot pārdali no Ministrijas budžeta apakšprogrammas 03.01.00 "Augstskolas" 10 % jeb 312 550 *euro* apmērā no pašreizējā pedagoģijas studiju finansējuma. Pārdale tiek īstenota pakāpeniski, no pašreizējā pedagoģijas studiju finansējuma novirzot 2,5% 2018. gadā, 5% 2019. gadā, 7,5% 2020.gadā un 10% 2021.gadā un turpmāk. Pārdalāmais finansējuma apmērs 2018.gadā veido 78 137 *euro*, 2019.gadā – 156 275 *euro*, 2020.gadā – 234 412 *euro*, un 2021.gadā un turpmāk – 312 550 *euro*.  Noteikumu projekta 3. punkts arī nosaka kārtību, kādā augstskolas iesniedz finansējuma aprēķināšanai nepieciešamo informācija, nosakot, ka informāciju par tematiskās grupas “Izglītība” studiju programmu un citu studiju programmu, kuru absolventi iegūst pedagoģisko kvalifikāciju, absolventiem un šo absolventu skaitu, kuri gada laikā kopš absolvēšanas turpina vai uzsāk darbu izglītības iestādēs tiek iegūta no Valsts izglītības informācijas sistēmas.  Noteikumu projekta 4. punkts savukārt precizē noteikumu 20. punktu, nosakot, ka noteikumu projekta 3. punktā ieviestais snieguma finansējums ir arī norādams slēgtajos līgumos ar augstskolām un koledžām.  Noteikumu projekta 5. punkts arī nosaka pārejas sistēmu, kādā šī informācija tiks izmantota 2018. gada un 2019. gada finansējuma aprēķināšanai un piešķiršanai, nosakot, ka no 2018. gada šis finansējums tiek piešķirts, pamatojoties uz Ministrijas izdotu rīkojumu, turpmākajos gados šo finansējumu piešķirot pamatojoties uz noslēgtajiem līgumiem ar augstskolām. Šāda kārtība ir noteikta, ņemot vērā, ka 2018. gada snieguma finansējums par rezultātiem pedagogu sagatavošanā ir piešķirams decembrī un, lai neradītu problēmas ar šī finansējuma izmaksu, tas tiek piešķirts pamatojoties uz Ministra rīkojumu, bet turpmākajos gados tas tiks piešķirts uz Ministrijas un augstskolu noslēgto līgumu pamata. Attiecībā uz periodu līdz kādam tiek izmantots formulas sastāvdaļas kritērijs “Ia” un “∑Ia” no piemērošanas brīža tiek ieviesta sistēma, kurā tekošajā gadā tiek iegūta informācija par iepriekšējā gada absolventiem, kuriem līdz tekošā gada beigām ir tiek aprēķināts un piešķirts finansējums nākamajam gadam, kā izņēmumus nosakot 2018. un 2019. gadu.  Noteikumu projekta 1. punkts paredz izmaiņas 18.1 punktā, precizējot kārtību, kādā tiek iesniegta informācija šī snieguma finansējuma aprēķināšanai.  Savukārt noteikumu projekta 5. punktā tiek definēts finansējuma izlietojuma mērķis un tas ir pietiekoši plašs, galvenajam nosacījumam esot, ka tas jāizmanto studiju un zinātniskā procesa nodrošināšanai pedagoģijas jomā.  Noteikumu projekta 2. punktā precizēts 17.3. apakšpunktā noteiktā zinātnes nozares koeficienta uzskaitījums, ņemot vērā Ministrijas izstrādāto Ministru kabineta noteikumu projektu “Noteikumi par Latvijas zinātnes nozarēm un  apakšnozarēm” (VSS-724) (saskaņots un 21.12.2017 nosūtīts uz Valsts kanceleju). |
| 3. | Projekta izstrādē iesaistītās institūcijas | Ministrija |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | No valsts budžeta finansētās augstskolas un koledžas, kā arī šajās institūcijās nodarbinātie un studējošie. |
| 2. | Tiesiskā regulējuma ietekme uz tautsaimniecību un administratīvo slogu | Nav paredzama ietekme uz administratīvo slogu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| Rādītāji | 2018.gads | | Turpmākie trīs gadi, *euro* | | |
| 2019.gads | 2020.gads | 2021.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (2018.) gadu | izmaiņas, salīdzinot ar kārtējo (2018.) gadu | izmaiņas, salīdzinot ar kārtējo (2018.) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Noteikumu projektam nav tiešas ietekmes uz valsts budžetu 2018. – 2020. gadam attiecībā par snieguma finansējuma nodrošināšanu, jo ir plānota pakāpeniska pārdale no Ministrijas budžeta apakšprogrammas 03.01.00 "Augstskolas" 10 % jeb 312 550 *euro* apmērā no pašreizējā pedagoģijas studiju finansējuma. | | | | |

|  |  |
| --- | --- |
| **IV. Tiesību akta projekta ietekme uz spēkā esošo tiesību normu sistēmu** | |
| Nepieciešamie saistītie tiesību aktu projekti | 2017. gada 6. jūlijā Valsts sekretāru sanāksmē tika izsludināts Ministru kabineta noteikumu projekts “Noteikumi par Latvijas zinātnes nozarēm un apakšnozarēm”” (VSS-724, prot. Nr. 26, 14. §), kas nosaka Latvijas zinātnes nozares un apakšnozares, pamatojoties uz Zinātniskās darbības likuma 13. panta otrās daļas 3.1 punktā doto deleģējumu. Iesniegts Valsts kancelejā izskatīšanai Ministru kabineta sēdē 2017. gada 21. decembrī. |
| Atbildīgā institūcija | Ministrija. |
| Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Noteikumu projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ministrija, Veselības ministrija, Zemkopības ministrija, Kultūras ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav |

Izglītības un zinātnes ministrs Kārlis Šadurskis

Vīza:

Valsts sekretāre Līga Lejiņa

17.01.2018.

J.Paiders, 67047936 Janis.Paiders@izm.gov.lv